Аҟәа ақалақь ахәҭақәак рҟны атролеибусқәа рныҟәара аанкылоуп аамҭала.
07.09.2017
Аҟәа ақалақь ахырхарҭақәа хҧа рҟны ҩымчыбжь атролеибусқәа рныҟәара аанкылахоит, акоммуналтә усбарҭа ахаҭарнакцәа аӡыцрыҵмҩангагақәа рыҧсахра иахьалагаз азы.
458
Аҟәа ақалақь ахырхарҭақәа хҧа рҟны ҩымчыбжь атролеибусқәа рныҟәара аанкылахоит, акоммуналтә усбарҭа ахаҭарнакцәа аӡыцрыҵмҩангагақәа рыҧсахра иахьалагаз азы.
Аџьармыкьа иамариашаны ииасуа Имам Шамиль ихьӡ зху амҩадуи, Арӡынбеи, Аҭынчреи, Лакобеи рымҩадуқәеи реихысырҭақәа рҟны иҵоу аӡыцрыҵмҩангага аҧсхара ахьаҭаху иахҟьаны, иааныркылар акәхеит атроллеибусқәа рныҟәара. Избанзар, аџьармыкьа аҿы ауп дара еимаздо ацәаҳәақәа ахьеилало.
Иаанкылоуп атроллеибусқәа рныҟәара ахырхарҭақәа хҧа рыла: Аҳабла ҿыци, аџьармыкьеи, Алашарбагеи, Ҭҳәыбыни, Ажәытә ҳаблеи рганахь ала.
Имам Шамиль имҩаду аҿы атроллеибусқәа ҧырхагада иныҟәарц азы ирыӡбеит троллеибуск амҩа аанрыжьырц. Аха имҩаҧырго аусурақәа раан, атроллеибусқәа ахаҵәиаара ахьырцәыуадаҩу аҟнытә, акоммуналтә усбарҭа ахаҭарнакцәа аҳәара ҟарҵеит атроллеибусқәа зегьы аиҭашьақәыргыларатә усурақәа ахьымҩаҧысуа аганахь аусура аанкылазарц.
Атроллеибусқәа аамҭала русура аанкылазаргьы. , амаршруткақәеи, автобусқәеи ауааҧсыра мҩаныргалоит. Аӡыцрыҵқәа рымҩангагақәа реиҭашьақәргылара иадхалоит даҽа ҩымчыбжьа рҟынӡа.
Наала Чхьынџьериаҧҳа, Асҭамыр Гәажәба, АТ.
Оцените новость:
+1
+2
+3
+4
+5
Сохраните ссылку или поделитесь с друзьями